Møte i Vinger Rotary tirsdag 23. februar

President Eva ønsket velkommen til dagens Raddel, og spesielt til:

Svein Line fra Nedenes Rotaryklubb (Arendal) og Stein Bjørnsen fra Kongsvinger.

Programmet på forrige møte var miniego ved Thoralf Metveit og Inge Storberg.

Som en følge av datatrøbbel ble Inge ikke ferdig med sitt foredrag han startet derfor på`n igjen denne gang.

Inge ble født i Brandval for snart 70 år siden og han ga oss et morsomt innblikk i sitt aktive liv, verbalt og med flotte bilder. Hvem visste at Inge har spilt amerikansk fotball der Merril Streep var blant «the cheerleaders».

Jo, han dro til USA, 17 år gammel som AFS`er, noe som han mener har preget ham for resten av livet.

Vel tilbake ble han russeformann på Øvrebyen, eller KKHA; som det het den gangen.

I første halvdel av livet handlet det mye om idrett. Som utøver i fotball, friidrett og håndball. Etter hvert ble han lagleder/trener for Brandvals damelag i håndball. Disse ble norgesmestere og deltok flere ganger i EuropaCup for klubblag. Han giftet seg etter hvert med en av stjernene på laget, Lille Storberg, sammen har de to barn

Inge studerte etterhvert, på Blindern, EDB, data, fysikk. Sammen med Arne Huse og Knut Raabe lagde han datakurs for lærerne i Kongsvinger.

Inge har vært president i VR.

En periode var han en av lærerne på Norges sprekeste lærerværelse, Roverud.

Fra 1986 var han ansatt i Vinger Sparebank, senere Sparebanken Hedmark.

Tiden som pensjonist deles mellom familie og det at han og Lille reiser verden rundt og spiller golf.